Παρόλες τις δεκαετίες δημόσιου διαλόγου, άρνησης και ύποπτης συμπεριφοράς εκ μέρους της βιομηχανίας καπνού
σχετικά με τους πιθανούς κινδύνους του καπνίσματος, είναι σήμερα γενικά αποδεκτό ότι το κάπνισμα
είναι κακό για την υγεία σου. Το κάπνισμα καταστρέφει σχεδόν κάθε όργανο στο σώμα, προκαλώντας εγκεφαλικά,
στεφανιαία νόσο, ασθένειες του αναπνευστικού, έναν μεγάλο αριθμό καρκίνων και άλλα επιβλαβή
περιστατικά. Και ενώ η κραταιά βιομηχανία καπνού έκανε ό,τι μπορούσε προσποιούμενη άγνοια από την
δεκαετία του '40 και μετά, σήμερα γνωρίζουμε ότι η απάντηση στο ερώτημα: " Eίναι το κάπνισμα κακό για σένα;" είναι ένα ηχηρό ναι. Όμως ένα
λιγότερο συζητημένο ερώτημα παραμένει: είναι το κάπνισμα vegan;
Γειά, είμαι η Emily από το Bite Size Vegan και καλώς ήρθατε σε ακόμη ένα vegan nugget. Ενώ το να είναι κάποιος vegan
είναι συχνά συνδεδεμένο με κάποιο επίπεδο φανατισμού σε θέματα υγείας που προσεγγίζει το ημερήσιο ζουμί από σιτάρι
τα κλύσματα και τα καθαρκτικά καφέ, η αλήθεια είναι πως δεν γίνονται όλοι vegan για την προσωπική τους υγεία.
Υπάρχουν junk food vegan, vegan που πίνουν αλκοόλ και ναι, ακόμη και vegan που καπνίζουν. Και
εννοώ καπνό, όχι το άλλο που όλοι υποθετούν ότι καπνίζουν όλοι οι vegan...
Μπορούν τα τσιγάρα να θεωρηθούν vegan; Ως συνήθως, η απάντηση σ΄αυτή την ερώτηση είναι περισσότερο
σύνθετη απ' ότι αρχικά φαίνεται. Θα προσεγγίσω τις διάφορες περιοχές ενδιαφέροντος,
όμως παρακαλώ απευθυνθείτε στο blog post αυτού του video για παραπομπές και περισσότερες πληροφορίες.
Τα κύρια σημεία ενδιαφέροντος που θα αναφερθούν εδώ είναι: ζωικά συστατικά στα τσιγάρα,
θάνατοι ζώων κατά την διαδικασία καλλιέργειας, δοκιμές σε ζώα, ο περιβαλλοντικός αντίκτυπος, παθητικό
κάπνισμα και κατοικίδια ζώα, παιδική εργασία και έκθεση σε τοξικά και
φυσικά η υγεία.
Το βασικότερο κριτήριο που καθορίζει αν κάτι είναι vegan ή όχι είναι το αν περιέχει ζωικά συστατικά
ή υποπροιόντα. Όταν συνδυάσουμε τους εκατομμύρια τρόπους με τους οποίους
"καμουφλάρουμε" τα ζωικά υποπροιόντα με τα σχεδόν 600 συστατικά που υπάρχουν στα τσιγάρα, μεταξύ αυτών αρσενικό, φορμαλδεύδη, μόλυβδο, αμμωνία ,
ακετόνη και άλλα δυσκολότερα στην προφορά στοιχεία, είναι μάλλον δύσκολο να βεβαιωθούμε για το αν
ο,τιδήποτε προέρχεται από ζώα.
Αυτό το θέμα ήρθε στον δημόσιο διάλογο το 2010 όταν μία δημοσίευση, με λίγα
ντοκουμέντα αλλά προκαλώντας σημαντική αίσθηση, ισχυρίστηκε ότι τα τσιγάρα μπορεί να περιέχουν αίμα χοίρων.
Αυτη η αποκάλυψη προήλθε από το τριετές project της καλλιτέχνιδος Christien Meindertsma με τίτλο
Γουρούνι 05049, το οποίο παρακολούθησε και κατέγραψε όλους του τρόπους με τους οποίους το σώμα ενός γουρουνιού χρησιμοποιήθηκε μετά την σφαγή,
μεταξύ αυτών και σε φίλτρα τσιγάρων.
Ο αντικαπνιστής Καθηγητής Simon Chapman του Πανεπιστημίου του Σίδνευ το είδε ως
ευκαιρία να εκμεταλλευθεί την δημόσια όργη, ειδικά μεταξύ των Εβραίων, Μουσουλμάνων, χορτοφάγων και vegan,
για να φέρει στο φως "ανησυχίες ότι συστατικά όπως πρόσθετα ή βοηθητικά στην επεξεργασία
που χρησιμοποιούνται στα προιόντα καπνού δεν υπόκεινται σε κανονισμούς και είναι αδιαφανή."
Μετά την δημοσίευση, η ιστορία έγινε viral και εξελίχθηκε σε φρενίτιδα,
με Ιρανούς αξιωματούχους να την αποκαλούν Σιωνιστική συνομωσία και τις βιομηχανίες καπνού
να διαψεύδουν τα πάντα. Η αλήθεια όμως είναι λιγότερο γαργαλιστική. Το 1997 μία Ελληνική
καπνοβιομηχανία προσπάθησε να δημιουργήσει ένα πιο υγιεινό τσιγάρο, χρησιμοποιώντας αίμα χοίρων στο φίλτρο
για να μετριάσει τις τοξίνες. Το αποτέλεσμα- BioFilter οδήγησε την εταιρία στην δεύτερη θέση
στην Ελληνική αγορά καπνού, παρόλο που κάθε επιστημονική μελετη που κλήθηκε να αξιολογήσει αυτούς τους ισχυρισμούς τους έκρινε
φανερά ψευδείς και το 2002 η Ελλάδα τελικά απαγόρευσε τα περί "πιο υγιεινού
τσιγάρου". Απ' όσο γνωρίζω αυτά τα τσιγάρα υπάρχουν ακόμα στην αγορά και
έχω συμπεριλάβει σύνδεσμο στο blog post για το website της εταιρίας με περισσότερες πληροφορίες.
Υπάρχουν επίσης τουλάχιστον άλλα δύο ζωικά συστατικά στα τσιγάρα, τα οποία χρησιμοποιούνται πιο τακτικά:
κερί μέλισσας και καστόριο. Το κερί μέλισσας είναι εύκολα κατανοητό και
μπορείτε να δείτε εδώ το video μου σχετικά με το πόσο vegan είναι τα προιόντα από μέλισσες για περαιτέρω πληροφορίες. Το καστόριο
που χρησιμοποείται στα τσιγάρα για να δώσει ένα πιο γλυκό άρωμα... είναι ένα εντελώς διαφορετικό ζήτημα.
Αναφέρθηκα στις αρετές του καστόριου σε ένα από τα πρώτα μου vegan nugget με τίτλο Τι Πραγματικά
Υπάρχει Στο Φαγητό Σου, τότε που οι ικανότητές μου στο μοντάζ και η γλώσσα μου ήταν κάπως λιγότερο προσεγμένα.
"Έχετε ποτέ αναρωτηθεί από που προέρχονται τα τεχνητά αρώματα βατόμουρου,
βανίλιας ή φράουλας; Καστόριο! - Ένα εκχύλισμα φτιαγμένο από αποξηραμένους, αλεσμένους θύλακες
που βρίσκονται δίπλα στους πρωκτικούς αδένες του κάστορα.
Ναι, μιλάμε για σάκους μέσα στον **λο του κάστορα. Μπορεί να προστεθεί σε τροφές όπως
τσίχλες, αλκοόλ, γλυκά και προιόντα φούρνου. Ίσως το να γλύφετε τον **λο ενός κάστορα σας δίνει
ένα ωραίο άρωμα βανίλιας, όμως αυτό σημαίνει ότι είναι και σωστό;"
['Εχω κάνει σημαντική πρόοδο...]
Το καστόριο συλλέγεται από νεκρούς κάστορες και αφού κοπούν οι αδένες τους, κάνοντάς το
ένα απόλυτα μη-vegan συστατικό.
'Αρα, όταν μιλάμε για ζώα μέσα στα τσιγάρα σου, οι μέλισσες και τα οπίσθια κάστορα είναι πιο πιθανά από
το αίμα γουρουνιών, όμως εξίσου μη-vegan.
Τώρα θα αναφερθώ πολύ σύντομα στις ανησυχίες σχετικά με τα ζώα που θανατώνονται κατά την καλλιέργεια και συλλογή του καπνού.
Ενώ θα έπρεπε να αγωνιζόμαστε για βιώσιμες και χωρίς εντομοκτόνα καλλιέργειες,
για κάθε παραγόμενο γεωργικό προιόν, ζώα σκοτώνονται χωρίς πρόθεση
κατά την διαδικασία καλλιέργειας και συλλογής. Είμαστε υποχρεωμένοι να τρώμε, όχι όμως και να καπνίζουμε
άρα οι θάνατοι ζώων από την καλλιέργεια καπνού μπορούν να αποφευχθούν.
Και τώρα στο μείζον θέμα της συζήτησης: οι δοκιμές σε ζώα. Έχω μία σειρά video
με τέσσερα μέρη για τις δοκιμές σε ζώα η οποία καλύπτει λεπτομερώς την ανεπάρκεια
αυτών των δοκιμών, για ποιό λόγο εξακολουθούμε να τις κάνουμε, πώς θέτουν σε κίνδυνο και ακόμη σκοτώνουν ανθρώπους,
και ποιές είναι οι βιώσιμες εναλλακτικές οδοί, την οποία παραθέτω εδώ και πιο κάτω, αν θέλετε
να εντρυφήσετε παραπάνω σε αυτό το ζήτημα.
Ίσως το πλέον παράλογο σχετικά με τις δοκιμές σε ζώα είναι η πλήρης και απόλυτη έλλειψη
αξιόπιστων αποτελεσμάτων. Είναι προφανές ότι το σώμα μας διαφέρει σημαντικά από αυτό άλλων ειδών,
έχοντας έτσι διαφορετικές αντιδράσεις σε ερεθίσματα και τοξίνες.
Σε σχέση ειδικά με τον καπνό, ο Δρ. C. Ray Greek των Americans for Medical Advancement
δηλώνει ότι " Τα πειράματα σε ζώα απέτυχαν παταγωδώς να αποδείξουν την σύνδεση μεταξύ καπνίσματος και καρκίνου
για πάνω από μισό αιώνα... Αν η σπουδαιότερη αιτία θανάτου των καιρών μας προβάλεται από τους γιατρούς
με βάση τα πειράματα σε ζώα, τότε προφανώς κάτι πάει πηγαίνει πολύ λάθος στο όλο σύστημα".
Μία εργασία του 2015 βασισμένη σε πάνω από 50 πρόσφατες τοξικολογικές μελέτες, υπέδειξε την ανωτερότητα
εύκολα διαθέσιμων και σύγχρονων μοντέλων που δεν χρησιμοποιούν ζώα, σε αντίθεση με τις ανακριβείς δοκιμές σε ζώα για μετρήσεις
της τοξικότητας των προιόντων καπνού. Το 2012 ακόμη και το Αμερικανικό Κονγκρέσο δήλωσε πως " υπάρχουν
σημαντικά στοιχεία ότι τα ζώα είναι ανεπαρκή μοντέλα για τις δοκιμές
προιόντων καπνού που χρησιμοποιούν οι άνθρωποι."
Σε αντίθεση με τα φάρμακα, τα προιόντα καπνού δεν απαιτούν δοκιμές σε ζώα. Το
Ηνωμένο Βασίλειο, η Γερμανία, το Βέλγιο και άλλες χώρες τις έχουν απαγορεύσει και ο Καναδάς
απαιτεί μόνο in vitro μελέτες, δηλαδή μόνο σε επίπεδο κυττάρων και όχι σε ολόκληρους ζωντανούς οργανισμούς.
Ακόμα και οι μελέτες των καπνοβιομηχανιών έχουν καταλήξει ότι " οι in vitro τοξικολογικές
δοκιμές μπορούν να χρησιμοποιηθούν επιτυχώς, τόσο για την κατανόηση της βιολογικής δράσης του καπνού...
.... όσο και προς την κατεύθυνση της ανάπτυξης τσιγάρων με μειωμένη τοξικότητα."
Παρόλα αυτά, οι καπνοβιομηχανίες, κυβερνητικές υπηρεσίες, ο Αμερικανικός Σύλλογος για τον Καρκίνο,
το Εθνικό Ινστιτούτο για την Καρδιά, Πνεύμονα και Αίμα και ναι, ακόμα και αντικαπνιστικές ομάδες
συνεχίζουν να δοκιμάζουν τσιγάρα σε ζώα.
Στο blog post αυτού του video έχω συνδέσμους για πολλά άρθρα και μελέτες που απαριθμούν,
περιγράφουν και καταδεικνύουν τις μυριάδες φρικιαστικές δοκιμές καπνού σε ζώα,
όμως θα μοιραστώ κάποιες απ' αυτές μαζί σας.
Ίσως οι πιο σοκαριστικές οπτικά δοκιμές είναι οι άμεσες δοκιμές
που έγιναν γνωστές το 1975 από την δημοσιογράφο της Sunday People, Mary Beith στο άρθρο της
" Τα Μπηγκλ (ράτσα σκυλιών) που Καπνίζουν". Η Beith προσλήφθηκε σε ένα εργαστήριο της Imperial Chemical Industries
όπου 48 μπηγκλ ακινητοποιημένα, σε σύμφωνα με την Beith "μεσαιωνικές
συνθήκες" φόρεσαν μάσκες με σωλήνες μέσω των οποίων διοχετευόταν καπνός τσιγάρου στα
πνευμόνια τους καθημερινά για μέχρι και τρία χρόνια. Η Beith ανέφερε
"όταν τα σκυλιά δεν μπορούσαν πλέον να καπνίσουν, τα σκότωναν και τα έστελναν
για νεκροψία όπου αναζητούσαν σημάδια καρκίνου, ασθενειών του παγκρέτος και της καρδιάς ή
άλλες πιθανές παρενέργειες. Κάποια από τα σκυλιά απέκτησαν τον βήχα του καπνιστή, αν κρίνω σωστά
απ' αυτά που άκουγα."
Οι σκηνές που απαθανάτισε η Beith προκάλεσαν παγκόσμια οργή, όμως μόνο δύο από τα 48 μπηγκλ διασώθηκαν
σε μία τεχνικά παράνομη πράξη απελευθέρωσης από τον ακτιβιστή Mike Huskisson και έναν ανώνυμο
συνεργάτη από τις πρώτες μέρες του Animal Liberation Front.
Ενώ δεν είχαν τόσο μεγάλη κατακραυγή, οι άμεσες δοκιμές σε ποντίκια
και αρουραίους είναι εξίσου φρικιαστικές. Ολόκληρα τα ζώα στριμώχνονται σε μικροσκοπικούς κυλίνδρους
όπου καπνός διοχετεύεται απευθείας πάνω τους για 6 ή παραπάνω ώρες ημερησίως, για μέχρι 2 χρόνια.
Τέτοιες δοκιμές μπορούν να περιλαμβάνουν και τραχειοτομές. Σε μια μελέτη του 2001 του Εθνικού Ερευνητικού Κέντρου
Πρωτευόντων του Όρεγκον με συμμετοχή 67 εγκύων κόκκινων μακάκων, οι μισές μαιμούδες
είχαν σωλήνες εμφυτευμένες χειρουργικά για να παρέχουν συνεχή ροή νικοτίνης
τους 4 τελευταίους μήνες της κύησής τους. Πέντε μέρες πριν την εγκυμοσύνη
οι ερευνητές αφαίρεσαν, θανάτωσαν και τεμάχισαν και τα 67 έμβρυα.
Τέτοιου είδους πειράματα συνεχίζουν να πραγματοποιούνται σε ποντίκια, αρουραίους, μπηγκλ, μαιμούδες,
πιθήκους και άλλα ευαίσθητα ζώα. Δεν τα απαιτεί ο νόμος,
δεν έχουν καμία επιστημονική εγκυρότητα
και όλα αυτά για ένα προιόν όχι μόνο άχρηστο αλλά
και θανατηφόρο για αυτούς που το καταναλώνουν και επιζήμιο για το περιβάλλον.
Σχετικά με τον περιβαλλοντικό αντίκτυπο του καπνίσματος, περίπου 5,6 τρισεκατομμύρια αποτσίγαρα
πετιούνται στο περιβάλλον κάθε χρόνο. Όταν αυτά τα αποτσίγαρα φτάσουν στο νερό ή το έδαφος,
τα χημικά και καρκινογόνα συστατικά για τα οποία μιλήσαμε δημιουργούν μία τοξική σούπα
που δηλητηριάζει τα ψάρια και άλλα ζώα.
Βεβαίως το κάπνισμα επηρεάζει και το οικιακό περιβάλλον. Μια σειρά μελετών
των Πανεπιστημίων Tufts και Colorado State έδειξε ότι το παθητικό κάπνισμα είναι εξίσου βλαβερό
για τα κατοικίδια ζώα όσο και για τους ανθρώπους. Οι γάτες που συγκατοικούν με καπνιστές έχουν διπλάσιες πιθανότητες
να αναπτύξουν κακοήθες λέμφωμα και τα σκυλιά που ζουν με καπνιστές αναπτύσουν ρινικούς καρκίνους
οι οποίοι είναι θανατηφόροι εντός ενός έτους.
Επίσης υπάρχει και το ανθρώπινο κόστος της καλλιέργειας καπνού. Η Ασθένεια του Πράσινου Καπνού (GTS) προκαλείται
από την συνεχή έκθεση των καπνεργατών στην νικοτίνη του φυτού, η οποία απορροφάται
από την επιδερμίδα. Αυτό είναι χειρότερο στην περίπτωση των παιδιών-εργατών και η παιδική εργασία
είναι ένα τεράστιο ζήτημα στην Αμερικανική παραγωγή καπνού. Ενώ αρκετές χώρες, μεταξύ αυτών μεγάλες
καπνοπαραγωγικές όπως η Βραζιλία και η Ινδία, απαγορεύουν σε παιδιά κάτω των 18 να εργάζονται
σε φάρμες καπνού, στις ΗΠΑ παιδιά από τα 12 τους δουλεύουν σε χωράφια μέχρι και 50 ως 60 ώρες
την εβδομάδα σε ακραία ζέστη και συνεχή έκθεση σε εντομοκτόνα και νικοτίνη.
Και βέβαια, υπάρχουν συνέπειες για την υγιεία που ίσως να είναι ή να μην είναι
ένα αυστηρά vegan ζήτημα και που έχουν καταγραφεί αλλού. Αν είσαι καπνιστής και θέλεις
να το κόψεις για οποιοδήποτε λόγο, παρακαλώ δες το blog post αυτού του video όπου έχω συμπεριλάβει μια λίστα
πηγών που θα σε βοηθήσουν.
Ελπίζω αυτό το video να βοήθησε. Θα ήθελα να ακούσω τις απόψεις σας- πιστεύετε
πως το κάπνισμα μπορεί να θεωρηθεί vegan; Aν ήσασταν καπνιστής και γίνατε vegan, το έχετε κόψει; Είστε μη-vegan
καπνιστής και θέλετε να γίνετε vegan, αλλά σας ενοχλεί που πρέπει να κόψετε και το κάπνισμα;
[Αν αυτό ισχύει, θα πρότεινα προσωπικά να επικεντρωθείτε στο κρέας-γαλακτοκομικά-αβγά-μέλι πρώτα και
και μετά να κοντράρετε τον καπνό]. Ο χρόνος που χρειάστηκε για αυτό το video ήταν
περίπου (52 ώρες). Αν θέλετε να στηρίξετε το Bite Size Vegan ώστε να μπορώ
να αφιερώνω ώρες για τέτοια επιμορφωτικά θέματα, παρακαλώ δείτε τα links
στην περιγραφή του video πιο κάτω, όπου μπορείτε να κάνετε δωρεά μία μόνο φορά ή να λάβετε δωράκια
με το να γίνετε μέλη του Nugget Army, ο σύνδεσμος για αυτό βρίσκεται επίσης
στο sidebar.
Αν σας άρεσε αυτό το video, παρακαλώ πατήστε το like και μοιραστείτε το για την
ενημέρωση και άλλων. Αν είστε εδώ για πρώτη φορά κάντε subscribe εκεί κάτω
για περισσότερα καταπληκτικά vegan video κάθε Δευτέρα, Τετάρτη και κάποιες Παρασκευές! Τώρα ζήστε vegan,
απλά πείτε όχι και τα λέμε σύντομα.
Σε μία εθνική δημοσκόπηση, γιατροί όλων των ειδικοτήτων,
ερωτήθηκαν σε όλη τη χώρα " τι μάρκα καπνίζεις γιατρέ;"
Για ακόμα μια φορά η μάρκα που επικράτησε ήταν τα Camel.
Ναι, σύμφωνα με αυτή την δημοσκόπηση, περισσότεροι γιατροί καπνίζουν Camel από οποιαδήποτε άλλη μάρκα τσιγάρων.
Γιατί δεν δoκιμάζετε τα Camel για τις επόμενες 30 ημέρες και να δείτε την διαφορά
στην απόλαυση; Δείτε πώς τα Camel σας ταιριάζουν.
Δείτε πόσο απαλό και γευστικό μπορεί να είναι ένα τσιγάρο.